**П О К А Н А**

На основание чл.56а, ал.4, т.2 и чл.56ж, ал.2, от Правилника за прилагане на закона за собствеността и ползването на земеделските земи, (доп. ДВ., бр.100 от 20.12.2019 г.), ОД „Земеделие” – гр. Монтана, организира избор на оценители на недвижими имоти, вписани в регистъра на независимите оценители и притежаващи сертификат за оценителска правоспособност на недвижими имоти за изготвяне на пазарни оценки за продажба на имоти, частна държавна собственост в бившите стопански дворове по реда на чл.27, ал.6 и чл.27, ал.8 от Закона за собствеността и ползването на земеделските земи (ЗСПЗЗ) и чл.53 от Правилника за прилагане на закона за опазване на земеделските земи.

**УВАЖАЕМИ ГОСПОЖИ И ГОСПОДА,**

Областна дирекция „Земеделие” – гр. Монтана, кани оценители на недвижими имоти вписани в Регистъра на независимите оценители и притежаващи сертификат за оценителска правоспособност на недвижими имоти да предоставят на адрес: гр. Монтана, ул. „Ген. Столетов” №1, ет.1 до 17.30 ч. на 01.04.2025 г., оферти за изготвяне на пазарни оценки за продажба на имоти, частна държавна собственост в бившите стопански дворове по реда на чл.27, ал.6 и чл.27, ал.8 от ЗСПЗЗ, както и чл.53 от ППЗОЗЗ.

Към офертата да се приложат:

* Сертификат за оценителска правоспособност на недвижими имоти, издаден от Камарата на независимите оценители;
* Използвани подходи и методи за определяне стойността на земята (най-малко 2 метода за определяне стойността на държавния имот, един от които задължително да е по Метода на сравнителните продажби.);
* Ценова оферта за изготвяне на 1 брой оценка на имот;
* Ценова оферта за изготвяне на оценка на повече от 5 бр. имоти;
* Ценова оферта за актуализация на изготвена оценка;
* Срок за изготвяне на оценката.

Критерии за избор на изпълнител ще бъде ”икономически най-изгодната оферта”, съгласно критерии по методика: Предложена цена 70% и срок за изготвяне – 30%.

**/П/**

**Д-Р ВИОЛЕТА ГЕРГОВА**

*Директор на ОД ”Земеделие”- гр. Монтана*